
[bookmark: _Toc71535265]Projekteerimistingimuste kinnitamine
(Ühisveevärgi ja kanalisatsiooni rajamine Narva Linnavolikogu 08.09.2011. a otsusega nr 113 kehtestatud Suur-Äkke ja Väike-Äkke ning nende lähiala detailplaneeringu alusel)
	
1. ASJAOLUD JA MENETLUSE KÄIK


1.1. 24.05.2023. a taotles (linnavalitsuse dokumendiregistris taotlus nr 4.2-4/4805) OÜ Keskkonnaprojekt (esindaja Liisa Sylvia Karu) Narva Linnavalitsuse Arhitektuuri- ja Linnaplaneerimise Ametilt (edaspidi pädev asutus) projekteerimistingimusi ühisveevärgi ja kanalisatsiooni rajamiseks. Käesoleva dokumendiga täpsustatakse Narva Linnavolikogu 08.09.2011. a otsusega nr 113 kehtestatud Suur-Äkke ja Väike-Äkke ning nende lähiala detailplaneeringut. Riigilõiv projekteerimistingimuste taotluse läbivaatamise eest on tasutud 23.05.2023.

1.2.  Eelviidatud maa-alale on kavas projekteerida ÜVVK-süsteemid, mis peavad: 
- tagama Äkkeküla piirkonnas tervisespordikeskuse olme- ja teenindushoone, paint ball´i            hoone, liuvälja, välijõusaali ja katusega lava veega ja kanalisatsiooniga varustamise Narva linna ÜVVK-võrgust; 
- tagama alates Narva linna haldusterritooriumi piirist Narva-Jõesuu linna Olgina aleviku reovee vastuvõtmise ning ärajuhtimise Narva linna reoveepuhastisse; 
- tagama Siivertsi linnaosa tiheasustatud ala veevõrgu ühendamise Narva linna ühisveevarustuse võrguga ning arvestama Siivertsi linnaosa tiheasustatud alal olemasoleva ÜVVK-teenuse tarbimismahuga;
- arvestama projekteerimise alas projekteeritavate ÜVVK-süsteemide dimensioneerimisel, et:
a) Siivertsi linnaosa tiheasustatud alal on olemasolev ÜVVK teenusega kaetud ala ning olemasolev ÜVVK-teenuse tarbimismaht,
b) 	lähima 5 aasta jooksul saab perspektiivseks veega ja kanalisatsiooniga varustatud piirkonnaks olema ka AÜ Jubileinõi, kus vett ja kanalisatsiooni hakkavad tarbima kõik hoonestatud kinnistud AÜ territooriumil, 
c) lähima 5 aasta jooksul saavad perspektiivseks veega ja kanalisatsiooniga varustatud piirkonnaks olema AÜ Progress Pluss OÜ ja Energeetik-1, kus vett ja kanalit hakkavad tarbima kõik hoonestatud kinnistud AÜ territooriumil, 
d) lähima 10 aasta jooksul samuti ühendatakse sama vee- ja kanalitoruga Siivertsi linnaosa hajaasustatud alal üksikud hoonestatud kinnistud, mis asuvad Männi tn ja Jõesuu tn ja Narva linna reoveepuhasti vahelisel alal,
e) arvestama peab kehtiva detailplaneeringu järgsete perspektiivsete hoonestusmahtude rajamise ja varustamisega, 
f) kuivõrd veetorustike dimensioneerimisel peab arvestama Narva ja Narva-Jõesuu vahelise veevarustusega, selgub käesolevate projekteerimistööde käigus projekteerija ja tellija koostöös, 
g) reovee eelvooluks on kas Narva ühiskanalisatsioonivõrk Rahu tn-l ja/või Narva linna reoveepuhasti - olmereoveesisenditel nr 1 või nr 2 Rahu tn poolt.
[bookmark: _Hlk127784008]1.3. Vastavalt ehitusseadustiku § 27 lõikele 1 detailplaneeringu olemasolu korral võib pädev asutus põhjendatud juhul anda ehitusloakohustusliku hoone või olulise rajatise ehitusprojekti koostamiseks projekteerimistingimusi, kui detailplaneeringu kehtestamisest on möödas üle viie aasta või detailplaneeringu kehtestamise järel on ilmnenud uusi asjaolusid.

Lähtudes projekteerimistingimuste taotlusest on ilmnenud uusi asjaolusid, mille tõttu peab detailplaneeringujärgset lahendust täpsustama maa-alal asuva ehitise teenindamiseks vajaliku ehitise võimaliku asukoha osas. Vastavalt taotluses toodud informatsioonile ÜVVK-süsteemi soovitakse projekteerida kogu detailplaneeringuga haaratud ala ulatuses, kuid mitte ainult Äkkeküla tee 8, 9, 12, Äkkeküla tee ja Äkke kinnistutel.

Kuna täpsustamisega ei kaasne detailplaneeringu olemuslikku muutmist, vaid planeeringulahenduse täpsustamine toimub ehitusseadustiku § 27 lõikes 4 lubatu ulatuses, aga samuti see, et tehnovõrkude rajamine ei ole üldplaneeringuga vastuolus, kuna kinnistute sihtotstarvet ei muudeta, võib Narva Linnavalitsus anda tehnovõrkude ehitusprojekti koostamiseks projekteerimistingimusi.

1.4. Kavandatav tegevus ei kuulu KeHJS § 6 lg 1 nimetatud tegevuste nimistusse, mille korral keskkonnamõju hindamise (KMH) läbiviimine on kohustuslik. Kui kavandatav tegevus ei kuulu KeHJS § 6 lg 1 nimetatute hulka, peab otsustaja selgitama välja, kas kavandatav tegevus
kuulub KeHJS § 6 lg 2 nimetatud valdkondade hulka ja on loetletud Vabariigi Valitsuse 29.08.2005 määruses nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ või on tegemist KeHJS § 6 lg 2´1 tegevusega. Antud juhul kuulub kavandatav tegevus KeHJS § 6 lg 2 p 10 mainitud valdkonda. Samas on kavandatud tegevus nimetatud Vabariigi Valitsuse 29.08.2005 määruses nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ (kuulub nimetatud määruse nr 224 § 13 p 2 ühisveevärgi ja –kanalisatsiooni ning muude samalaadsete projektide arendamine).
KeHJS § 6 lg 4 ning VV määruse nr 29.08.2005 määruses nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ kohaselt tuleb antud juhul anda eelhinnangu selle kohta, kas tegevusel on oluline keskkonnamõju.
Antud alale on koostatud ja kehtestatud detailplaneering (Narva Linnavolikogu 08.09.2011 otsus nr 113 Suur-Äkke ja Väike-Äkke ning nende lähiala detailplaneering) ja läbi viidud keskkonnamõju strateegiline hindamine (Narva linnas asuvate Äkkeküla 2 ja Äkkeküla 3 maaüksuste ning nende lähiala detailplaneeringu keskkonnamõju strateegiline hindamine, OÜ Alkranel, Tartu 2007 / 2008). Keskkonnamõju strateegilise hindamise raames oli hinnatud ka veevarustussüsteemide ja kanalisatsiooni rajamise ning kasutamise mõjud. Seoses sellega ei ole vaja koostada ei keskkonnamõjude eelhinnangut ega mõjusid hinnata. Kui ehitusprojektiga tulevad esile suuremas ulatuses muudatused, võib eelhinnangu läbiviimise vajadust uuesti kaaluda ehitusloa menetluse käigus.

[bookmark: _Hlk127784041]1.5. Haldusmenetluse seaduse § 46 lõike 1 ja EhS § 31 lõike 1 alusel otsustas pädev asutus projekteerimistingimuste andmise menetluse korraldada avatud menetlusena.

Teade avaliku väljapaneku kohta avaldati ajalehes „Narvskaja Gazeta“, Narva linna veebilehel (https://www.narva.ee/alpa-teated-ja-uudised/-/asset_publisher/k33U0sXtPzBc/content/narva-linnavalitsuse-arhitektuuri-ja-linnaplaneerimise-amet-avalikustab-%E2%80%9Euhisveevargi-ja-kanalisatsiooni-rajamine-heina-tn-hoovi-tn-jalgratta-tee-5-8-?redirect=https%3A%2F%2Fwww.narva.ee%2Falpa-teated-ja-uudised%3Fp_p_id%3D101_INSTANCE_k33U0sXtPzBc%26p_p_lifecycle%3D0%26p_p_state%3Dnormal%26p_p_mode%3Dview%26p_p_col_id%3Dcolumn-1%26p_p_col_count%3D1)  ja Arhitektuuri- ja Linnaplaneerimise Ameti kodulehel (http://www.narvaplan.ee/). Projekteerimistingimuste eelnõu ja asendiskeemiga oli võimalik tutvuda Narva Linnavalitsuse 1. korruse fuajees aadressil Peetri plats 5, Narva, ajavahemikul 20.07.2023. a kuni 04.08.2023. a

Haldusmenetluse seaduse § 40 lg 3 punkti 6  kohaselt haldusmenetluse võib läbi viia menetlusosalise arvamust ja vastuväiteid ära kuulamata, kui haldusakt antakse üldkorraldusena või menetlusosaliste arv on suurem kui 50. Vaatamata sellele, projekteerimistingimuste menetlusse olid kaasatud tehnovõrkude valdajad, Keskkonnaamet, Narva Linnavalitsuse Linnamajandusamet, Narva Linnavalitsuse Arenduse ja Ökonoomika Amet, kõik nimetatavate kruntide omanikud ning projekteerimistingimuste taotleja. 

	Kooskõlastaja või arvamuse avaldaja
	saadetud
e-posti teel või kaasatud linnavalitsuse dokumendiregistri keskkonna kaudu
	kättesaamise
kinnitus

	Narva Linnavalitsuse Linnamajandusamet – kinnistu omanik
(registrikood 75039729)
	17.07.2023
	………………..*

	Keskkonnaamet – huvitatud asutus
(registrikood 70008658)
	17.07.2023
	31.07.2023

	Narva Vesi AS – kinnistu omanik
(registrikood 10369373)
	17.07.2023
	………………..*

	VKG Elektrivõrgud OÜ- huvitatud asutus
(registrikood 10855041)
	17.07.2023
	19.07.2023

	AS Gaasivõrk – huvitatud asutus
(registrikood 12503841)
	17.07.2023
	18.07.2023

	Narva Soojusvõrk AS – huvitatud asutus
(registrikood 10549419)
	17.07.2023
	18.07.2023

	Telia Eesti AS – huvitatud asutus
(registrikood 10234957)
	17.07.2023
	………………..*

	Narva Linnavalitsuse Arenduse ja Ökonoomika Amet – huvitatud asutus
(registrikood 75029524)
	17.07.2023
	19.07.2023

	AÜ Jubileinõi Aiad – kinnistu omanik
(registrikood 80105753)
	17.07.2023
	02.08.2023

	Narva Linna Arendus SA – kinnistu omanik
(registrikood 90003812)
	17.07.2023
	…………………*

	Eesti Vabariik (Maa-amet) – kinnistu omanik
(registrikood 70003098)
	17.07.2023
	27.07.2023

	Narva linn, Rahu tn 34 KÜ – kinnistu omanik
(registrikood 80145907)
	17.07.2023

	…………………*


	OÜ VIP Kliinik – kinnistu omanik
(registrikood 11131426)
	17.07.2023
	…………………*

	OÜ Aquaphor International – kinnistu omanik
(registrikood 11207974)
	17.07.2023
	…………………*

	OÜ Keskkonnaprojekt –
projekteerimistingimuste taotleja
(registrikood 10769210)
	17.07.2023

	18.07.2023





*Vastavalt haldusmenetluse seadusele §27 lg 2 elektrooniliselt kättesaadavaks tehtud või edastatud dokument loetakse kättetoimetatuks, kui  dokument või teade dokumendi kättesaadavaks tegemise kohta on edastatud äriühingu äriregistrisse kantud elektronposti aadressil.

Vastavalt EhS § 31 lõikele 6, kui kooskõlastaja või arvamuse andja ei ole kümne päeva jooksul projekteerimistingimuste eelnõu saamisest arvates kooskõlastamisest keeldunud või arvamust avaldanud ega ole taotlenud tähtaja pikendamist, loetakse projekteerimistingimuste eelnõu kooskõlastaja poolt vaikimisi kooskõlastatuks või eeldatakse, et arvamuse andja ei soovi projekteerimistingimuste eelnõu kohta arvamust avaldada, kui seaduses ei ole sätestatud teisiti.

Pärast projekteerimistingimuste eelnõuga tutvumist VKG Elektrivõrgud OÜ esitas 19.07.2023 oma ettepanekut sisaldava arvamuse (kirja nr – 4.2-4/4805-6):
- planeeritava reoveepumpla asukoha valikul arvestada elektrivõrgu olemasoluga, et tagada pumpla elektritoide. Esitatud eskiisil näidatud asukohas elektrivõrk puudub, aga mõistlik on kasutada olemasolevat võrgu ressurssi, seega vajadusel ja võimalusel planeerida ühendused olemasoleva taristu asukohast lähtuvalt. Näiteks praeguste alajaamade ja 0,4 kV võrgu asukohad (X:6591220, Y:735985 ja X:6591194, Y:736415) ja nende vahetus läheduses.

Pärast projekteerimistingimuste eelnõuga tutvumist AS Gaasivõrk 18.07.2023 esitas oma arvamuse (kirja nr – 4.2-4/4805-3):
- planeeritaval alal on AS Gaasivõrk gaasipaigaldise kaitsevöönd.
Enne projekteerimist on vaja taotleda AS-lt Gaasivõrk projekteerimistingimusi
projekteerimise planeerimiseks gaasipaigaldise kaitsevööndis. Projekteerimistingimuste taotlemiseks saata päring e-mail: geoprojekt@gaas.ee .
Projekteerimistingimuste väljastamine on tasuline teenus vastavalt kehtivale
hinnakirjale, millega on võimalik tutvuda https://www.gaas.ee/ettevottest/gaasivork/teenused/ kodulehel.

18.07.2023 AS Narva Soojusvõrk kooskõlastas (kirja nr – 4.2-4/4805-2) projekteerimistingimuste eelnõu.

Pärast projekteerimistingimuste eelnõuga tutvumist Narva Linna Arenduse ja Ökonoomika Amet esitas 19.07.2023 oma kooskõlastuse (kirja nr – 4.2-4/4805-5) koos tingimusega:
- säilitatada selles piirkonnas varasemate investeeringuprojektide raames rajatud kergliiklusteed ja tänavavalgustuse taristu.

Pärast projekteerimistingimuste eelnõuga tutvumist esitas Maa-amet 27.07.2023 oma kooskõlastuse (kirja nr – 4.2-17/7519) koos tingimusega:
- juhul, kui projekteeritavad trassid
paiknevad maareformi seaduse § 31 lõikes 2 sätestatud maadel või riigi kinnisvararegistri
(https://riigivara.fin.ee/rkvr-frontend/) andmetel riigi omandis olevatel kinnisasjadel, mille
volitatud asutus on Maa-amet, palume edastada valminud projektlahendus Maa-ametile
tutvumiseks ja seisukoha andmiseks. Juhul, kui projekteeritavad trassid läbivad reformimata maad,
palume välja selgitada, kas maaüksuse puhul on tegemist jätkuvalt riigi omandis oleva maaga ning
kui maaüksuse osas on esitatud taotlused, siis õigustatud isikute olemasolul edastada projekt
seisukoha andmiseks vastavatele isikutele. Reformimata maa-alade osas palume lisada projektile
vastav õiend.

Pärast projekteerimistingimuste eelnõuga tutvumist esitas Keskkonnaamet 31.07.2023 oma arvamuse (kirja nr – 4.2-4/4805-8), kus osutas, et: 
- tuleb parandada Narva reoveepuhasti kuja
- kui tegevus näeb ette muudatusi, mida varasem mõjude hindamine ei ole käsitlenud ning hinnanud, võib osutuda vajalikuks koostada eelhinnang.

Pärast projekteerimistingimuste eelnõuga tutvumist esitas Jubileinõi Aiad AÜ 09.08.2023 oma kooskõlastuse (kirja nr – 4.2-4/4805-10) koos tingimusega:
- edasistesse toimingutesse ja arutustesse kaasata Aiandusühistu Jubileinõi Aiad juhatuse liikmeid.

Pädev asutus on viinud läbi projekteerimistingimuste andmiseks vajaliku menetluse, mille käigus on muuhulgas kaasatud puudutavate kinnisasjade omanikud ning isikud, kelle õigusaktist tulenev pädevus on seotud projekteerimistingimuste taotluse esemega või kelle õigusi või huve võib taotletav ehitis või ehitamine puudutada. 

Pädev asutus ei ole projekteerimistingimuste menetluse käigus tuvastanud EhS § 32 toodud projekteerimistingimuste andmisest keeldumise aluseid. Kavandatava ühisveevärgi ja kanalisatsiooni rajamine vastab kehtivale üldplaneeringule. Lähtudes eeltoodust, võib kohalik omavalitsus anda projekteerimistingimused ühisveevärgi ja kanalisatsiooni rajamiseks Narva Linnavolikogu 08.09.2011. a otsusega nr 113 kehtestatud Suur-Äkke ja Väike-Äkke ning nende lähiala detailplaneeringu alusel.

[bookmark: _Hlk140087578]2. ÕIGUSLIKUD ALUSED
2.1 Ehitusseadustiku § 28 kohaselt projekteerimistingimused annab kohaliku omavalitsuse üksus, kui seaduses ei ole sätestatud teisiti.
2.2 Narva Linnavalitsuse Arhitektuuri- ja Linnaplaneerimise Ameti põhimääruse § 7 punkti 14 kohaselt Arhitektuuri- ja planeerimise osakonna üks põhiülesannetest on ehitusliku projekteerimise lähteinformatsiooni väljastamine, sh projekteerimistingimuste ettevalmistamine ja esitamine linnavalitsusele kinnitamiseks.

3. OTSUS
Kinnitada projekteerimistingimused järgnevalt: ühisveevärgi ja kanalisatsiooni rajamine Narva Linnavolikogu 08.09.2011. a otsusega nr 113 kehtestatud Suur-Äkke ja Väike-Äkke ning nende lähiala detailplaneeringu alusel.

3.1. Üldnõuded
3.1.1. Projekt koostada ja vormistada vastavalt Eesti Vabariigis kehtivates seadustes ja Narva linnas kehtivates määrustes (sh Narva linna heakorra eeskirjas), 17.07.2015 Majandus-ja taristuministri määruses nr 97 „Nõuded ehitusprojektile“, Narva Linnavolikogu 24.01.2013. a otsusega nr 3 kehtestatud Narva linna üldplaneeringus, Narva Linnavolikogu 08.09.2011. a otsusega nr 113 kehtestatud Suur-Äkke ja Väike-Äkke ning nende lähiala detailplaneeringus sätestatule, Eesti Standardite (sh EVS 932:2017 „Ehitusprojekt”) nõuetele ning tehnovõrgu valdaja poolt väljastatud tehnilistele tingimustele.
3.1.2. Projekt peab lahendama käesoleva otsuse punktis 1.2. nimetatud ülesanded ning arvestama samas punktis nimetatud asjaolusid.
3.1.3. Esitada situatsiooniskeem.
3.1.4. Projekti asendiplaaniline lahendus peab olema vormistatud ajakohasel topo-geodeetilisel alusplaanil (M 1:500), mis vastab majandus- ja taristuministri 14.04.2016 määrusele nr 34 „Topo-geodeetilisele uuringule ja teostusmõõdistamisele esitatavad nõuded“ ja mis on eelnevalt registreeritud Narva geomõõdistuste infosüsteemis vastavalt Narva linnas kehtivale mõõdistuskorrale „Geodeetiliste mõõdistus- ja uurimistööde korraldamise reeglistik“. Asendiplaanil näidata olemasolevate ja projekteeritavate välisvõrkude asukohad ja nende tingmärgid, tehnovõrkude kaitsevööndid ja nende tingmärgid, likvideeritavad puud ja rajatav haljastus jne. 
3.1.5. Ehitiste tehnilised näitajad esitada vastavalt Majandus- ja taristuministri 05.06.2015. a määrusele nr 57 „ Ehitise tehniliste andmete loetelu ja arvestamise alused “. Soovitavalt vormistada tabelitena. Esitada iga ehitise kasutamise otstarve ja kood vastavalt Majandus- ja taristuministri 02.06.2015. a määrusele nr 51 „Ehitise kasutamise otstarvete loetelu”.
3.1.6. Ette näha katendi taastamine. Seletuskirjas esitada materjalid ja nende tehnilised parameetrid, kihtide paksused. Graafilises osas esitada katendi taastamise ulatus, kaeviku ääre joon, katendi ristlõige.
3.1.7. Jäätmete käitlemine: vastavalt jäätmeseaduse ja Narva jäätmehoolduseeskirja nõuetele.
3.1.8. Võtta tehnovõrkude valdajatelt nõusolek ehitiste kaitsevööndites ehitustööde läbiviimiseks.
3.1.9. Projekt kooskõlastada projekti tellija ja maaomanikega.
3.1.10. Ehitamisel tuleb arvestada lähikeskkonnaga. Ehitusseadustiku § 12 lg 3 kohaselt tuleb ehitamisel arvestada mõjutatud isikute õigustega ning rakendada abinõusid nende õiguste ülemäärase kahjustamise vastu. Vastavalt keskkonnaseadustiku üldosa seaduse § 32 lõikele 4 võõral maatükil viibides tuleb arvestada maatüki omaniku huve, eelkõige vältida omandi kahjustamist. Arvestada asjaõigusseadusest tulenevaid kinnisomandi kitsendusi. Esitada erimeetmed kahjuliku mõju minimiseerimiseks.
3.1.11. Kuna ajalooliste allikate põhjal on teada, et vaadeldaval alal leidub Põhjasõja-aegsete kindlustuste konstruktsioone ja elemente, mis on osaliselt nähtavad ka Maa-ameti reljeefivarjutusega kaardil, siis tegemist on arheoloogiliselt tundliku alaga. Põhjasõja aegsete kindlustuste elementidel on suur kultuuriväärtus vaatamata riikliku kaitse puudumisele. Nimetatud objekti trassidega kokkupuutudes tuleb enne projekteerimist alal läbi viia arheoloogiline eeluuring, mille käigus tehakse alale proovikaevandeid ning analüüsitakse ajaloolisi materjale ning tehakse kindlaks konstruktsioonide täpsem asukoht. Arheoloogilise eeluuringu maht ja meetodid tuleb eelnevalt kooskõlastada Narva Linnavalitsuse Arhitektuuri- ja Linnaplaneerimise Ametiga. 
         Muinsuskaitseseaduse (MuKS) kohaselt on tööde teostaja arheoloogilisele kultuurkihile sattumisel kohustatud sellest teavitama Muinsuskaitseametit. MuKS § 31 lg 1-2 kohaselt tuleb juhul, kui mistahes paigas avastatakse ehitamisel, teede, kraavide ja trasside rajamisel või muude mulla- ja kaevetööde tegemisel arheoloogiline kultuurkiht või maasse, veekogusse või selle põhjasetetesse mattunud ajaloolised ehituskonstruktsioonid, tööd peatada, säilitada koht muutmata kujul ning viivitamata teavitada sellest ametit, kellel on õigus peatada tööd kuni üheks nädalaks, et teha kindlaks uuringute vajalikkus või hinnata asja vastavust riikliku kaitse eeldusele. MuKS § 82 lg 1 ütleb, et amet võib vajaduse korral määrata täiendavad uuringud või tööde tegemise tingimused selleks, et ära hoida mälestise, muinsuskaitsealal asuva ehitise, arheoloogilise leiu, leiukoha või kultuurkihi kahjustamine. Vältimaks olukorda, mis tingib muinsuskaitseseaduse alusel tööde peatamise ning võib kaasa tuua planeerimata aja- ja rahakulu uuringute korraldamiseks tuleb kavandavaid trasse paremini planeerida. 
3.1.12. Ehitusprojektis arvestada väljastatud ehituslubade ja kehtivate detailplaneeringutega. 
3.1.13. KeHJS § 6 lg 4 ning VV 29.08.2005 määruse nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ kohaselt anda kavandatava tegevuse eelhinnang ehitusloa menetluse raames. 
3.1.14. Narva linna omandis olevatele kinnistutele on vaja seada isiklik kasutusõigus.
3.1.15. Projekteerimisel ja tööde läbiviimisel võimalusel arvestada VKG Elektrivõrgud OÜ,                                                          Gaasivõrk AS, Narva Linna Arenduse ja Ökonoomika Ameti, Maa-ameti, Keskkonnaameti ja                       AÜ Jubileinõi Aiad arvamust, mis on esitatud korralduse punktis 1. 
	

	4.  RAKENDUSSÄTTED


4.1. Käesolevad projekteerimistingimused on kehtivad viis aastat teatavakstegemisest.
4.2. Käesolev korraldus jõustub alates teatavakstegemisest.
4.3. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

